32. ΒΑΣΙΛΙΚΟΝ ΔΙΑΤΑΓΜΑ της 5 Απρ./17 Μαΐου 1949 Περί προαπαιτουμένων δια την σύστασιν και μεταβολήν τάξεως Τ.(Τ.Τ.) Γραφείων. Έχοντες υπ’ όψει τας διατάξεις του άρθρ. ΙΙ παρ. 1 και 3 του Α.Ν. 291/1936 «περί τροποποιήσεως και συμπληρώσεως των περί Διοικήσεως της υπηρεσίας Τ.Τ.Τ. Νόμων». Προτάσει του Ημετέρου επί των Τ.Τ.Τ. Υπουργού, μετά σύμφωνον υπ’ αριθ. 327/1948 γνωμοδότησιν του Συμβουλίου Επικρατείας, απεφασίσαμεν και διατάσσομεν: Άρθρ.1.-Συνιστάται Κοινοτικόν Ταχυδρομικόν Γραφείον οσάκις συντρέχει μία τουλάχιστον των κάτωθι προϋποθέσεων: α)Η Κοινότης αριθμεί άνω των 800 κατοίκων, κρίνεται δ’ ότι η σύστασις Κοινοτικού Ταχ. Γραφείου θα βελτιώση και θα διευκολύνη τας ταχ. συναλλαγάς του Κοινού. 22.Α.α.24-32 Γενική Διεύθυνση Ταχυδρομείων Κατ’ εξαίρεσιν δύναται να συσταθή Κοινοτικόν Ταχ/κόν Γραφείον και εις Κοινότητας με πληθυσμόν κατώτερον των 800 κατοίκων, εφ’ όσον αύται παρουσιάζουσι στατιστικώς ηυξημένην κίνησιν αλληλογραφίας μετά του Εξωτερικού. β)Η Κοινότης ευρίσκεται επί του συγκοινωνιακού ή Ταχυδρομικού δικτύου δια της συστάσεως δε Κοιν. Ταχ. Γραφείου επιτυγχάνεται η συχνοτέρα ταχυδρομική εξυπηρέτησις αυτής ή δια του αγροτικού διανομέως. γ)Η Κοινότης είναι έδρα διανυκτερεύσεως αγροτικού διανομέως δια συστάσεως δε Κοινοτικού Ταχυδρομείου, δύναται να οριθή τούτο ως αφετηρία του δρομολογίου του εν λόγω αγροτικού προς καλυτέραν ταχυδρομικήν εξυπηρέτησιν της περιοχής. Άρθρ.2.-(Αφορών την σύστασιν κοινοτικών τηλεφωνείων δεν ισχύει νυν μετά την ίδρυσιν του Ο.Τ.Ε.). Άρθρ.3-9.(Κατηργήθησαν δια της παρ. 3 άρθρ. 7 Β.Δ. 414/1962, κατωτ. αριθ. 42). 